قطر امیری شیخ تمیم بن حمد آل ثانی، ۲۰۲۱ده، دونیانین هر یئریندن ۱ میلیون قیز اوشاغینا تحصیل ایمکانی تامین ائد‌جکلرینی سؤیله‌دی.
امیر تمیم، بیرلشمیش میلتلر تشکیلاتی باش قورولونون نیویورکداکی باش مرکزین‌ده، کانادا باشباخانی جاستین ترودونون دعوتی ایله، چاتیشما و قیریلقان شرطلرده قیز اوشاقلارینین تحصیلی اوچون "لیدئرلر دیالوگو" آدی آلتین‌دا گئرچکلشن "یووالاق ماسا توپلانتی‌سین‌دا" دانیشدی.
امیر تمیم، قطرین اوزون زامان‌دیر داخیل‌ده و خاریج‌ده تحصیلی اؤنجه‌له‌دیگینی و بونون اؤلکه‌سینین اولوسلارآراسی قالخینما پروگراملارینا عکس اولوندوغونون وورغولادی.
قطرین "بیر اوشاغا تعلیم وئر" گیریشیمی ایله، مکتبه گئتمه‌یه‌ن ۱۰ میلیون اوشاغا کیفیت‌لی تحصیل آلمالاری اوچون یاردیم ائتدیگینه وورغو ائد‌ن امیر تمیم، اؤلکه‌سینین ۲۰۲۱ده دونیانین هر یئرین‌دن ۱ میلیون قیز اوشاغینا داها تحصیل ایمکانی وئرجگینی قید ائتدی.
توپلانتیدا لیدئرلر، قیز اوشاقلارینین و قادینلارین حساس شرایط‌ده کیفیت‌لی تحصیل آلماسینین اؤنون‌ده‌کی محدودیت و مانع‌لرله نئجه باشا چیخیلاجاغینی موذاکیره ائتدی.
